Marcus Buck (Senater)

Marcus Buck (* 14. Dezember 1621 in Hamborg; † 9. März 1677) weer en Hambörger Senater.

Buck is 1621 in Hamborg boren. He weer in Hamborg op dat Johanneum op School un is 1640 an dat Akadeemsche Gymnasium gahn. Na de School hett he Juristeree studeert (inschreven an de Universität Rostock in’n Juli 1637Indrag in dat Rostocker Matrikelportal) un hett 1650 an de Universität Franeker dat akadeemsche Lizentiat kregen. Na dat Studium is he Avkaat in Hamborg ween un 1657 an dat Neddergericht deputeert worrn.Daniel Heinrich Jacobj: Geschichte des Hamburger Niedergerichts. Gustav Eduard Nolte, Hamborg 1866, Sied 232 1660 is he in’n Raad von Hamborg wählt worrn, kreeg 1662 dat Amt as Kaspelsherr von Sankt Jacobi un is 1664 Gerichtsherr worrn. He weer von’n 23. April 1665 bet 26. April 1671 Amtmann von dat Amt Ritzbüttel.Heinrich Reinecke: Das Amt Ritzebüttel. Evert, 1935, Sied 143 Na em is Hartwig von Spreckelsen Amtmann ween. 1675 is Buck Colonelherr in dat Katharinenregiment worrn.

Buck hett an’n 5. November 1655 Caecilie Kohl freet. De beiden harrn twee Kinner, den Söhn Johann Heinrich (17. Mai 1658–26. März 1666) un noch een Dochter.Hans Schröder: Lexikon der hamburgischen Schriftsteller. Band 1, Hamburg 1851, Nr. 492Kurt Ferber: Die Gräber in der St. Abunduskirche zu Groden.  - In: Zeitschrift des Vereins für Hamburgische Geschichte. Band 16, 1911, Sied 262f

 Footnoten 

Kategorie:Mann
Kategorie:Hamborg
Kategorie:Boren 1621
Kategorie:Storven 1677